ญี่ปุ่นฆ่า วาฬมิงค์ 333 ตัว ตั้งท้องกว่า 200 ตัว-อ้างเพื่อวิจัย
ทางการญี่ปุ่นเผย กองเรือซึ่งออกเดินทางล่าวาฬเพื่อการวิจัยรอบล่าสุดเดินทางกลับมาแล้ว โดยฆ่าวาฬมิงค์ไป 333 ตัว ในจำนวนนี้มีวาฬตั้งท้องจำนวนมาก,สำนักข่าวต่างประเทศรายงานว่า กองเรือ 4 ลำของสถานบันวิจัยสัตว์ทะเลเลี้ยงลูกด้วยนม ของ ญี่ปุ่น เดินทางออกไปในมหาสมุทรแอตแลนติก และสังหารวาฬมิงค์ไปจำนวนถึง 333 ตัว เป็นเพศเมียประมาณ 230 ตัว กว่า 90% ในจำนวนนี้ตั้งท้อง ตามรายงานของ สำนักงานประมง (Fisheries Agency) ญี่ปุ่น เรียกเสียงประณามจากองค์กรอนุรักษ์ต่างๆ,ด้านกระทรวงการเกษตร, ป่าไม้ และประมง ของญี่ปุ่น ออกแถลงการณ์ระบุว่า การล่าวาฬครั้งนี้เป็นการวิจัย ซึ่งเป็นส่วนหนึ่งของความพยายามในการทำความเข้าใจจำนวนประชากรของวาฬมิงค์ในมหาสมุทรแอตแลนติก โดยมีวัตถุประสงค์เพื่อหาวิธีที่ดีที่สุดในการบริหารจัดการจำนวนประชากรของวาฬมิงค์,ทั้งนี้ ในอดีตฝ่ายต่อต้านการล่าวาฬของญี่ปุ่น ซึ่งรวมถึงประเทศนิวซีแลนด์และออสเตรเลีย ออกมาแสดงความกังวลเกี่ยวกับความชอบธรรมทางกฎหมายของการล่าวาฬเพื่อวิจัยทางวิทยาศาสตร์ โดยในปี 2014 ศาลยุติธรรมระหว่างประเทศแห่งสหประชาชาติ ได้มีคำสั่งให้ญี่ปุ่นระงับโครงการวิจัยวาฬไว้ก่อน โดยมีความกังวลเกี่ยวกับการล่าวาฬในมหาสมุทรแอตแลนติก แต่ญี่ปุ่นก็ประกาศเริ่มโครงการวิจัยใหม่อีก,การล่าวาฬครั้งล่าสุดของญี่ปุ่น เริ่มขึ้นตั้งแต่ช่วงปลายปี 2015 โดยกองเรือ 4 ลำดังกล่าวออกเดินทางจากท่าเรือชิโมเซกิ ทางตะวันตกเฉียงใต้ของกรุงโตเกียว และเดินทางกลับประเทศ เมื่อวันพฤหัสบดีที่ 24 มี.ค.ที่ผ่านมา ทำให้กลุ่มอนุรักษ์สิ่งแวดล้อม กรีนพีซ ซึ่งต่อต้านการล่าวาฬของญี่ปุ่นมานาน ออกมาประณาม และระบุว่าญี่ปุ่นขัดขืนคำสั่งของสหประชาชาติ
ทางการญี่ปุ่นเผย กองเรือซึ่งออกเดินทางล่าวาฬเพื่อการวิจัยรอบล่าสุดเดินทางกลับมาแล้ว โดยฆ่าวาฬไป 333 ตัว ในจำนวนนี้มีวาฬตั้งท้องจำนวนมาก
ล่าวาฬ,ญี่ปุ่น,วาฬมิงค์,ฆ่าวาฬ,วิจัย,มหาสมุทรแอตแลนติก,ประมง,วาฬเพศเมีย,วาฬตั้งท้องท้อง,สัตว์เลี้ยงลูกด้วยนมจำนวนประชากร,ศาลยุติธรรมระหว่างประเทศ,สหประชาชาติ,กรีนพีซ,ข่าว,ข่าวต่างประเทศ,ไทยรัฐออนไลน์